|  |
| --- |
|  |
| Република Србија |
| МИНИСТАРСТВО ГРАЂЕВИНАРСТВА, |
| САОБРАЋАЈА И ИНФРАСТРУКТУРЕ |
| Број: 404-02-111/6/2017-02 |
| Датум: 23.10.2017. године |
| Немањина 22-26, Београд |

**ПРЕДМЕТ: Појашњење конкурсне документације за извођење радова на изградњи јавне железничке пруге од постојеће пруге Смедерево-Мала Крсна до терминала за расуте и генералне терете Луке Смедерево,прва фаза, број ЈН 26/2017**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање број 1:**

IV УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ И УПУТСТВО О ДОКАЗИВАЊУ ИСПУЊЕНОСТИ УСЛОВА

Да располаже неопходним пословним капацитетом:

да је у претходне 3 (три) обрачунске године (2014, 2015 и 2016) закључио најмање један уговор о извођењу радова на изградњи / реконструкцији железничке инфраструктуре у вредности од минимално 600.000.000,00 динара без ПДВ-а.Да ли се уговор који је потписан пре 2014. године а реализован у периоду 2014, 2015 и 2016 прихвата као референтан?

**Одговор на питање број 1:**

Следи измена конкурсне документације.

**Питање број 2:**

Који се курс примењује приликом прерачунавања вредности уговора који су уговорени у другим валутама?

**Одговор на питање број 2:**

Средњи курс НБС на дан закључења Уговора.

**Питање број 3:**

У делу доказивања 2. додатни услови 2, Потврде Наручиоца о реализацији закљученог уговора –на његовом обрасцу углавном не садрже контакт податке особе за проверу Потврде и изјаву да се Потврда издаје ради учешћа на тендеру и у друге сврхе се не може користити.

С обзиром да је обезбеђивање нових Потврда , на Обрасцу 8, из конкурсне документације, компликован и дуготрајан поступак молимо за потврду да ли бисте прихватили Потврде Наручиоца без та два елемента и да ли је могуће контакт податке додати уз Образац 7. конкурсне документације?

Следи измена конкурсне документације. Контакт податке особе за проверу Потврде унети у Образац 7. или Образац 8.

**Одговор на питање број 3:**

Питање број 4:

Да ли је потребно доставити копију целокупног Уговора о извођењу радова и свих анекса, као доказ пословног капацитета? С обзиром да су уговори доста обимни да ли би прихватили копију прве и последње стране као и страна на којима се налазе најбитнији елемени уговора наведени у Потврди Наручиоца?

**Одговор на питање број 4:**

Потребно је доставити копију целокупног Уговора о извођењу радова и свих анекса као доказ пословног капацитета.

**Питање број 5:**

У вези члана 86. став 1. и 11. ЗЈН,да ли ће се предност за домаће понуђаче у поступку јавне набавке за документације за извођење радова на изградњи јавне железничке пруге од постојеће пруге Смедерево-Мала Крсна до терминала за расуте и генералне терете Луке Смедерево,прва фаза, примењивати на понуђаче из земаља чланица Европске заједнице у складу са Споразумом о стабилизацији и придруживању између Европске заједнице и њихових држава чланица, са једне стране, и Републике Србије са друге стране?

**Одговор на питање број 5:**

Предност за домаће понуђаче у поступку јавне набавке за документације за извођење радова на изградњи јавне железничке пруге од постојеће пруге Смедерево-Мала Крсна до терминала за расуте и генералне терете Луке Смедерево,прва фаза, примењиваће се на понуђаче из земаља чланица Европске заједнице у складу са Споразумом о стабилизацији и придруживању између Европске заједнице и њихових држава чланица, са једне стране, и Републике Србије са друге стране.

**Питање број 6:**

У делу доказивања 2. додатни услови,5. Услов/доказ на страни 22 написано је да техничка опремљеност понуђача може се доказати и уговором о закупу који у прилогу мора имати последњу пописну листу закуподавца или рачун и отпремницу уколико је средство набављено од стране закуподавца након 01.01.2017. године. Питање је да ли су прихватљиви уговори или предуговори о куповини?

**Одговор на питање број 6:**

Прихватљиви су уговори о куповини.

**Питање број 7:**

У делу доказивања 2. додатни услови,5. Услов/доказ на страни 22 написано је да понуђач располаже Асфалтним пнеуматским ваљцима од 25t.Да ли је прихватљиво да приложи доказ за Асфалтни пнеуматски ваљак од 24t, с обзиром да ће имати исти учинак као захтевани?

**Одговор на питање број 7:**

За Асфалтни пнеуматски ваљак од 24t, потребно је приложити техничку спецификацију којом доказује да је ефекат исти.

**Питање број 8:**

У делу доказивања 2. додатни услови 2, Потврде Наручиоца о реализацији закљученог уговора – на његовом обрасцу треба да садже све тражене елементе као и - изјаву да се Потврда издаје ради учешћа на тендеру и у друге сврхе се не може користити.

**Одговор на питање број 8:**

Следи измена конкурсне документације.

**Питање број 9:**

Додатни услови, 5. Услов понуђач располаже траженом техничком опремом.

Техничка опремљеност понуђача може се доказати и уговором о закупу.

Да ли техничка опремљеност понуђача може да се докаже и уговором о куповини?

**Одговор на питање број 9:**

Може се техничка опремљеност понуђача доказивати и уговором о куповини.